**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/ 104 - 2 /2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. január 26-ai rendes nyilvános ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Vasas Ottó városfejlesztési és beruházási ügyintéző

dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az Országgyűlés a magyarországi települések jellegzetes és értékes arculatának megóvása, kialakítása, az épített és a természeti környezet egységes védelme, egyben az építési beruházások gyors és sikeres megvalósíthatósága érdekében megalkotta a településkép védelméről szóló **2016. évi LXXIV. számú törvényt**.

Ezen törvény meghatározza a Településképi arculati kézikönyv elkészítését, mely szabályozni fogja az építészeti arculatok közt a reklámokkal kapcsolatos követelményeket is. Tekintettel azonban arra, hogy a központi szabályozás a témában jelenleg még nem áll rendelkezésre, ezért új helyi rendelet megalkotása ennek hiányában még nem lehetséges. Ennek megfelelően a több önkormányzati rendeletünk módosítása szükséges az újonnan felmerült igények kezelhetőségének érdekében.

A 2017. február 1-jén hatályba lép Hévíz Város Önkormányzat Képviselő-testületének 45/2016. (XII. 22.) önkormányzati rendelete a Helyi építési szabályzatról, amely reklám rendelet vonatkozásban azt szabályozza, hogy a reklám kérdést külön önkormányzati rendelet szabályozza.

Ezek a szabályok:

*Hévíz Város Önkormányzat Képviselő-testületének 11/2013. (IV. 11.) önkormányzati rendelete a településképi bejelentési eljárásról*

*Hévíz Város Önkormányzat Képviselő-testületének 28/2005. (XII. 15.) önkormányzati rendelete a közterületek használatáról*

*Hévíz Város Önkormányzat Képviselő-testületének 10/2000. (VI. 1.) önkormányzati rendelete Hévíz Város közterületeinek általános rendjéről*

önkormányzati rendeletekben hatályosulnak.

Jelenleg a fenti Településképi arculati kézikönyv hiánya miatt új szabályozás kidolgozása nem lehetséges. A reklám felületek engedélyezésének rendjét és kihelyezésének szabályait a hivatkozott önkormányzati rendeletek szabályozzák.

A közterületek-használat szabályozása alapvetően megfelelő, de a tapasztalatok bizonyos esetben a módosítás szükségességét vetik fel. Igaz ez a közterületi reklámtevékenység szabályozására is (rögzített hirdető-berendezések). A közterület-használati díjak megfizetése ebben a kategóriában nehézségekbe ütközik, hiszen jelentős nagyságrendű kivetésekre kerülhet sor.

Jelenlegi szabályozás

|  |  |  |  |  |  |
| --- | --- | --- | --- | --- | --- |
| A | B | C | D | E | F |
| sor- szám | megnevezés | mértékegység | Nettó összeg | 27% ÁFA | Bruttó összeg |
| **II.** | Közterületi reklámtevékenység | | | | |
| 1. | Rögzített hirdető-berendezés | Ft/m2/hó | 1 600 | 432 | 2 032 |
| 2. | Közterület fölé kifügg. reklám hirdetmény | Ft/m2/nap | 2 650 | 715,5 | 3 365,5 |
| 3. | Egyéb reklám, szórólap,marketing tevékenység | Ft/m2/nap | 551 | 149 | 700 |
| 4. | Árubemutatás (elfoglalt terület nagysága szerint) | Ft/m2/hó | 4 300 | 1 161 | 5 461 |
| 5. | Transzparenshordozók (szendvicsember) | Ft/fő/nap | 1 600 | 432 | 2 032 |
| 6. | Közterületre kihelyezett mobil reklámtábla | Ft/m2/hó | 4 000 | 1080 | 5 080 |

Hévíz Város Önkormányzat Képviselő-testületének **a vagyongazdálkodásról szóló 22/2014. (IV. 29.) önkormányzati rendeletének 9. § (2) bekezdése** szerint a polgármester a vagyon hasznosítása során eljárva gondoskodik a vagyontárgyak hasznosítására irányuló megállapodások, szerződések megkötéséről, valamint a tulajdonosi jognyilatkozatok megtételéről. A hatáskör gyakorlása bérleti szerződések, használatra illetve használati és **reklámjogra**, valamint telekrendezési eljárás végrehajtására vonatkozó megállapodások megkötését foglalja magába.

A rendelet szerint a vagyontárgyak visszterhes hasznosítása - amennyiben a vagyontárgy hasznosítására irányuló szerződés időtartama az egy évet (közterület-használat esetén a három évet) nem haladja meg - a polgármester hatáskörébe tartozik.

A rendelettervezetet részletes indokolása:

1 §. A díjkategóriák meghatározását tartalmazó melléklet módosítása.

2. §. Hatályba léptető rendelkezés.

A 2017-s évben a kézikönyv folyamatos összeállítása során és annak elkészültével további rendeletmódosítások válnak majd szükségessé.

Tisztelt Képviselő-testület!

Kérem, az előterjesztést megvitatni, és a rendelettervezet elfogadni szíveskedjenek! A döntés minősített többséget igényel.

**2.**

**Hévíz Város Önkormányzat Képviselő-testületének**

**…/…..(…) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet módosításáról**

Hévíz Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** A közterületek használatáról szóló 28/2005. (XII. 15.) önkormányzati rendelet 1. melléklete helyébe a rendelet 1. melléklete lép.

**2. §** A rendelet a kihirdetését követő napon lép hatályba és a hatályba lépését követő napon hatályát veszti. A rendelet rendelkezéseit a folyamatban lévő ügyekben is alkalmazni kell.

dr. Tüske Róbert Papp Gábor

jegyző polgármester

1. *melléklet a …/2017. (…..) számú önkormányzati rendelethez*

*„1. melléklet Hévíz Város Önkormányzat Képviselő-testületének 28/2005. (XII. 15.) önkormányzati rendeletéhez*

***A közterület-használati díj mértéke***

|  |  |  |  |  |  |
| --- | --- | --- | --- | --- | --- |
| A | B | C | D | E | F |
| sor- szám | megnevezés | mértékegység | Nettó összeg | 27% ÁFA | Bruttó összeg |
| **I.** | Közterületi árusítás | | | | |
| 1. | A 210/2009. (IX. 29.) Korm. rendelet 5. mellékletében meghatározott termékek árusítása | Ft/m2/nap | 236 | 64 | 300 |
| 2. | Ünnepeket megelőző árusítás | Ft/m2/nap | 550 | 148,5 | 698,5 |
| 3. | Vendéglátás célját szolgáló használat | Ft/m2/hó | 3 000 | 810 | 3 810 |
| 4. | Összecsukható ernyőszerkezet | Ft/m2/hó | 85 | 22,95 | 107,95 |
| 5. | Adventi és újévi rendezvények, vásárok  dec. 1-jan. 10. közötti időszakban | Ft/m2/hó | 100 | 27 | 127 |
| **II.** | Közterületi reklámtevékenység | | | | |
| 1. | Közterület fölé kifügg. reklám hirdetmény | Ft/m2/nap | 2 650 | 715,5 | 3 365,5 |
| 2. | Egyéb reklám, szórólap,marketing tevékenység | Ft/m2/nap | 551 | 149 | 700 |
| 3. | Árubemutatás (elfoglalt terület nagysága szerint) | Ft/m2/hó | 4 300 | 1 161 | 5 461 |
| 4. | Transzparenshordozók (szendvicsember) | Ft/fő/nap | 1 600 | 432 | 2 032 |
| 5. | Közterületre kihelyezett mobil reklámtábla | Ft/m2/hó | 4 000 | 1080 | 5 080 |
| **III.** | Bérkocsi szolgáltatás | | | | |
| 1. | Taxi kiállási hely | Ft/gk./hó | 3 200 | 864 | 4 064 |
| 2. | Közúti közlekedést szolg. járművek tárolása | Ft/jármű/hó | 7 000 | 1890 | 8 890 |
| 3. | Gumikerekű kivonat (Dottó) közterület használata | Ft/év/szerelv. | 950 000 | 256 500 | 1 206 500 |
| 4. | Személygépkocsi tárolása | Ft/szgk/hó | 2 000 | 540 | 2 540 |
| 5. |  |  |  |  |  |
| **IV.** | Építőanyag és egyéb ideiglenes tárolás | | | | |
| 1. | Építőanyag, építéssel kapcsolatos dolog (közterület-használati engedély kiadását követő 6 hónapig) | Ft/m2/nap | 20 | 5,4 | 25,4 |
| 2. | Építőanyag, építéssel kapcsolatos dolog (6. hónapot követően) | Ft/m2/nap | 40 | 10,8 | 50,8 |
| **V.** | Egyéb közterület-használati kategóriák | | | | |
| 1. | Mutatványos tevékenység (kizárólag önkorm. rendezvényen) | Ft/m2/nap | 550 | 148,5 | 698,5 |
| 2. | Filmforgatás a 205/2013. (VI. 14.) Korm. rendelet szabályai szerint |  |  |  |  |
| 3. | Önkormányzat által szervezett városi fesztiváli rendezvény | Ft/m2/nap | 800 | 216 | 1 016 |
| 4. | Utcazene (alapfokú zenei végzettséghez kötött) | Ft/m2/nap | 550 | 148,5 | 698,5 |
| 5. | Portrérajzolás | Ft/m2/nap | 1 969 | 532 | 2 501 |
| 6. | Nemzetközi, országos, regionális, helyi jelentőségű idegenforgalmi célt szolgáló (kulturális, sport stb.) rendezvények, reklám-. és marketingtevékenység | Ft/m2/nap | 80 | 21,6 | 101,6 |
|  | *amely összegtől a polgármester eseti megállapodással kedvezményt biztosíthat* |  |  |  |  |
| 7. | Egyéb: a fentiekben fel nem sorolt kategória   nettó 550 Ft és 4300 Ft között +27% | Ft/m2/nap |  |  |  |

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: Ügyfélbarát, a társadalmi igényeknek megfelelő szabályozás bevezetése.

**Költségvetési hatása**: a közterület-használatokból keletkező bevételek csökkennek, de a befizetési hajlam növekszik.

**Környezeti, egészségi hatása**: Nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: társadalmi igény merült fel a magas közterület-használati díjak csökkentésére.

**A rendelet megalkotása elmaradása esetén várható következmények**: a közterület-használati díj kinnlevőségek és behajthatóságából eredő hosszadalmas eljárás.

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Vasas Ottó | városfejlesztési és beruházási ügyintéző |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |