ALAPÍTÓ OKIRAT

A Zalaegerszegi Törvényszék Cégbírósága által **Cg. 20-09-062147** számon a cégjegyzékbe bejegyzett **“AQUAMARIN“** **Szállodaipari Korlátolt Felelősségű** **Társaság** (a továbbiakban: a Társaság) Alapító Okiratának az egyedüli tag (a továbbiakban: Alapító) …/2017 (……….) számú határozata szerint megállapított, változásokkal egységes szerkezetbe foglalt szövege az alábbi (*változások dőlt betűvel, aláhúzottan szedve*):

Alulírott alapító a következők szerint állapítja meg az alábbi korlátolt felelősségű társaság alapító okiratát:

1. A társaság cégneve, székhelye, telephelye(i), fióktelepe(i)

A társaság cégneve: **AQUAMARIN Szállodaipari Korlátolt Felelősségű Társaság**

A társaság rövidített cégneve: **AQUAMARIN Kft**

A társaság székhelye: **8380 Hévíz, Honvéd utca 14.**

A társaság székhelye egyben a központi ügyintézés helye is.

1. A társaság alapítója

Cégnév (név): **Hévíz Város Önkormányzat**

Cégjegyzékszám (nyilvántartási szám): **PIR734378**

Székhely: **8380 Hévíz, Kossuth Lajos utca 1.**

1. A társaság tevékenységi köre(i)

Főtevékenység: **5510 ’08 Szállodai szolgáltatás**

Egyéb tevékenységi kör(ök):

**4711 ’08 Iparcikk jellegű bolti vegyes kiskereskedelem**

**4719 ’08 Iparcikk jellegű bolti vegyes kiskereskedelem**

**4729 ’08 Egyéb élelmiszer-kiskereskedelem**

**4775 ’08 Illatszer-kiskereskedelem**

**4799 ’08 Egyéb nem bolti, piaci kiskereskedelem**

**4939 ’08 M.n.s. egyéb szárazföldi személyszállítás**

**5221 ’08 Szárazföldi szállítást kiegészítő szolgáltatás**

**5520 ’08 Üdülési, egyéb átmeneti szálláshely-szolgáltatás**

**5610 ’08 Éttermi, mozgó vendéglátás**

**5629 ’08 Egyéb vendéglátás**

**5630 ’08 Italszolgáltatás**

**6820 ’08 Saját tulajdonú, bérelt ingatlan bérbeadása, üzemeltetése**

**7721 ’08 Szabadidős sporteszköz kölcsönzése**

**7729 ’08 Egyéb személyi használatú, háztartási cikk kölcsönzése**

**7990 ’08 Egyéb foglalás**

**8230 ’08 Konferencia, kereskedelmi bemutató szervezése**

**8622 ’08 Szakorvosi járóbeteg-ellátás**

**8690 ’08 Egyéb humán-egészségügyi ellátás**

**9001 ’08 Előadó művészet**

**9002 ’08 Előadó-művészetet kiegészítő tevékenység**

**9311 ’08 Sportlétesítmény működtetése**

**9313 ’08 Testedzési szolgáltatás**

**9329 ’08 M.n.s. egyéb szórakoztatás, szabadidős tevékenység**

**9604 ’08 Fizikai közérzetet javító szolgáltatás**

**9609 ’08 M.n.s. egyéb személyi szolgáltatás**

1. A társaság működésének időtartama

A társaság időtartama határozatlan.

5. A társaság törzstőkéje

A társaság törzstőkéje **139.200.000,- Ft,**

azaz **Százharminckilencmillió-kettőszázezer forint**, amely

1. 56.700.000,- Ft, azaz Ötvenhatmillió-hétszázezer forint készpénzből,
2. 82.500.000,- Ft, azaz Nyolcvankétmillió-ötszázezer forint nem pénzbeli vagyoni hozzájárulásból áll.

Az Alapító pénzbetétének 100 %-át az alapításkor befizette a Társaság bankszámlájára.

A Társaság üzleti éve a naptári év. Az első üzleti év az alapító okirat aláírását követő első munkanapon kezdődik és ugyanezen év december 31. napjáig ér véget. A további üzleti évek megegyeznek a naptári évvel.

6. A tag törzsbetétje

Név (Cégnév): **Hévíz Város Önkormányzat**

A törzsbetét összege: **139.200.000,- Ft**

A törzsbetét összetétele:

1. Készpénz: **56.700.000,- Ft**,
2. Nem pénzbeli vagyoni hozzájárulás értéke: **82.500.000,- Ft**

7. Üzletrész

A törzsbetéthez kapcsolódó tagsági jogok és kötelezettségek összessége az üzletrész, amely a társaság bejegyzésével keletkezik. A tag jogait és a társaság vagyonából őt megillető hányadot az üzletrésze testesíti meg.

Az üzletrészt kívülálló személyre csak akkor lehet átruházni, ha a tag a törzsbetétjét teljes mértékben befizette, és az előírt esetleges pótbefizetést teljesítette.

A tulajdonosváltozást és annak időpontját a tagjegyzékbe való bevezetés végett a vevő köteles bejelenteni a társaságnak. A bejelentést közokiratban, vagy a vevő által aláírt teljes bizonyító erejű magánokiratban kell megtenni, és nyilatkozni benne arról, hogy a vevő az alapító okirat rendelkezéseit magára nézve kötelezőnek ismeri el.

Az üzletrész csak átruházás, a megszűnt tag jogutódlása esetén osztható fel. A törzsbetét legkisebb mértékére vonatkozó rendelkezéseket az üzletrész felosztása esetében is alkalmazni kell.

1. Az egyszemélyes társaság működése

Az egyszemélyes társaság a saját üzletrészét nem szerezheti meg.

Ha az egyszemélyes társaság az üzletrész felosztása vagy a törzstőke felemelése folytán új tagokkal egészül ki és így többszemélyessé válik, a tagok kötelesek az alapító okiratot társasági szerződésre módosítani.

1. A nyereség felosztása

A társaság fennállása alatt a tag törzsbetétjét nem követelheti vissza, csak a társaság mérlege szerinti nyereség felosztható részére tarthat igényt. A társaság egyedüli tagja a felosztható nyereség egészére jogosult.

A társaságnak a törzstőke fedezéséhez szükséges vagyonából a tag részére fizetést nem szabad teljesíteni.

Az ügyvezető jogosult / nem jogosult osztalékelőleg fizetéséről határozni.

1. Az alapítói határozat

A társaság alapítója a társaság minden ügyében döntésre jogosult, az alapító gyakorolja a gazdasági társaságok legfőbb szervének hatáskörébe utalt jogköröket.

A taggyűlés hatáskörébe tartozó kérdésekben az alapító írásban határoz és a döntés az ügyvezetéssel való közléssel válik hatályossá.

A legfőbb szerv hatáskörét az alapító gyakorolja.

Az alapító kizárólagos hatáskörébe tartozik:

a) a számviteli törvény szerinti beszámoló elfogadása és a nyereség felosztása, osztalékelőleg fizetésének elhatározása,

b) pótbefizetés elrendelés és visszatérítése,

c) üzletrész felosztása és bevonása,

d) az üzletrész átruházása,

e) a törzstőke leszállítása, felemelése,

f) új törzsbetétet jegyző tag jegyzési nyilatkozatának elfogadása,

g) a felügyelő bizottság tagjainak megválasztása, visszahívása, díjazásának megállapítása, a könyvvizsgáló megválasztása és visszahívása,

h) az ügyvezető megválasztása, visszahívása, díjazásának megállapítása,

i) olyan szerződés megkötésének jóváhagyás, amelyet a társaság saját tagjával, ügyvezetőjével, vagy azok közeli hozzátartozójával köt, továbbá a felügyelő bizottság tagjaival, az alapító képviselőtestületének tagjaival, illetve ezek közeli hozzátartozóval köt,

j) döntés minden olyan jogügyletről, amely által a társaság tízmillió forintot meghaladó mértékben vállalna garanciát, kezességet, váltótartozást és hasonló elkötelezettséget (a szerződés értéke egy éven belül összeszámítandó),

k) tízmillió forintot meghaladó hitel felvételének engedélyezése (a szerződés értéke egy éven belül összeszámítandó),

1) bármely vagyontárgy elidegenítése, ha a szerződés értéke, illetve a könyv szerinti érték, vagy a piaci értéke a tízmillió forintot meghaladja (a három érték közül a legmagasabban kell irányadónak tekintetni, a szerződés értékre egy éven belül összeszámítandó),

m) A társaság vagyoni értékű jogának elidegenítése, ha a szerződés értéke a tízmillió forintot meghaladja (a szerződés értéke egy éven belül összeszámítandó),

n) a társaság tulajdonában lévő vagyontárgy - különösen ingatlan - bérlet, haszonbérlet, lízing vagy más használati jogcím alapján történő hasznosításra irányuló szerződés előzetes jóváhagyása,

o) előbbi ügyleteken túl a társaság vagyonának, vagyoni értékű jogának megterhelése,

p) az alapításért felelős tag, az ügyvezetők és a felügyelő bizottsági tagok ellen kártérítési igények érvényesítése,

q) a társaság megszűnésének, átalakulásának, egyesülésének, beolvadásának és szétválásának elhatározása,

r) az Alapító Okirat módosítása,

s) döntés az ügyvezető részére megadható felmentvény tárgyában,

t) mindazok az ügyek, amelyeket jogszabály az alapító kizárólagos hatáskörébe utal.

Az Alapító a j)-o) pontokba meghatározott esetekben döntés előtt a felügyelő bizottság véleményét köteles beszerezni.

Az alapító döntéseiről jegyzőkönyvet kell felvenni, melyben rögzíteni kell a határozatokat is. A hozott határozatokat az ügyvezető köteles a Határozatok Könyvében folyamatosan vezetni.

Az alapító a számviteli törvény szerinti éves beszámolóról való döntés alkalmával dönt az ügyvezető előző üzleti évben végzett munkájának értékeléséről, és az ügyvezető részére a felmentvény megadásáról. A felmentvény megadásával az alaptó igazolja, hogy az ügyvezető az értékelt időszakban munkáját a társaság érdekeinek elsődlegességét szem előtt tartva végezte. A felmentvény hatálytalanná válik, ha utólag a bíróság jogerősen megállapítja, hogy a felmentvény megadására alapul szolgáló információk valótlanok vagy hiányosak voltak.

1. Az ügyvezetés és képviselet

A társaság ügyvezetésére és képviseletére jogosult ügyvezetője:

Név: **Czurda Gábor** (anyja születési neve: Keserű Margit)

Lakcím: **8380 Hévíz, Dr. Babócsay utca 29/B**

Az ügyvezetői megbízatás határozatlan időre szól.

A megbízatás kezdő időpontja: **2017. január 01.**

A megbízatás lejárta: **határozatlan**

A vezető tisztségviselő a társaság ügyvezetését munkaviszonyban látja el.

Az ügyvezető önállóan szervezi és irányítja a társaságot, és dönt minden olyan kérdésben, amely nem tartozik az alapító kizárólagos hatáskörébe. Az ügyvezető képviseli a társaságot harmadik személyekkel szemben, valamint a bíróságok és más hatóságok előtt. Az ügyvezető e jogkörében önállóan jár el, képviseleti joga korlátlan. Az ügyvezető a társaság ügyeiben az ilyen tisztséget betöltő személyektől általában elvárható fokozott gondossággal köteles eljárni.

A társaság alapítója az ügyvezető hatáskörét elvonhatja, részére írásban utasítást adhat.

Az ügyvezető felett a munkáltatói jogokat - a kinevezés, a munkaszerződés létesítése, módosítása, a munkaviszony megszüntetése jogosultságokat - az alapító, a további munkáltatói jogokat az alapító Képviselőtestületét képviselő polgármester gyakorolja. A társaság munkavállalói tekintetében a munkáltatói jogokat az ügyvezető gyakorolja. Az ügyvezető jogosult e megnevezéssel együtt a szállodaigazgató cím használatára.

A vezető tisztségviselő az ügyek meghatározott csoportjaira nézve a társaság munkavállalóit képviseleti joggal ruházhatja fel. A képviseletre feljogosított munkavállalók együttesen jogosultak a társaság képviseletére.

Az ügyvezető az alapító hozzájárulása nélkül:

1. a társaság tevékenységi körébe eső üzletszerű gazdasági tevékenységet saját nevében nem folytathat,
2. nem lehet korlátlanul felelős tagja a társasághoz hasonló tevékenységet végző más gazdasági társaságnak
3. nem lehet vezető tisztségviselő a társasághoz hasonló tevékenységet végző más gazdasági társaságban.

Az ügyvezető köteles a tagjegyzékben feltüntetett adatokat és az azokban történt változásokat bejegyzés végett bejelenteni a Cégbíróságnak.

A tagjegyzéket bárki megtekintheti, ha érdekeltségét valószínűsíti.

Az ügyvezető gondoskodik a társaság üzleti könyveinek szabályszerű vezetéséről.

Az ügyvezető elkészítő a társaság mérlegét, a vagyonkimutatást és ezeket a társaság alapítója elé terjeszti.

Az ügyvezető köteles a tagok kérésére a társaság ügyeiről felvilágosítást adni, a társaság üzleti könyveibe és irataiba való betekintést lehetővé tenni.

Az ügyvezető a társasággal egyetemlegesen felel harmadik személlyel szemben a Cégbíróságnak bejelentett adatok valótlanságáért.

1. Cégvezető

A társaságnál cégvezető kinevezésére

1. sor kerülhet.
2. nem kerülhet sor.
3. Cégjegyzés

Az önálló cégjegyzésre jogosult:

Név: **Czurda Gábor**

1. Felügyelőbizottság

A társaságnál felügyelőbizottság választására

1. sor kerül.
2. nem kerül sor.

A társaságnál nem ügydöntő felügyelőbizottság működik.

A felügyelőbizottság tagjai:

Név: ***Bediné Makra Anikó*** (anyja születési neve: ***Schmidt Magdolna Veronika***)

Lakcím: ***8900 Zalaegerszeg, Kutilapi u. 50.***

A megbízatás

1. határozott időre
2. határozatlan időre szól.

A megbízatás kezdő időpontja: ***2017. február 1.***

A megbízatás lejárta: ***2021. december 30.***

Név: **Szintén László** (anyja születési neve: Kukuruzsnyák Mária)

Lakcím: 8900 Zalaegerszeg, Gasparich u. 13/B. I. em. 3.

A megbízatás

1. határozott időre
2. határozatlan időre szól.

A megbízatás kezdő időpontja: **2016. december 30.**

A megbízatás lejárta: **2021. december 30.**

Név: **Vasas Ottó Balázs** (anyja születési neve: Lelkes Ilona Bernadett)

Lakcím: 8380 Hévíz, Vörösmarty utca 62.

A megbízatás

1. határozott időre
2. határozatlan időre szól.

A megbízatás kezdő időpontja: **2016. december 30.**

A megbízatás lejárta: **2021. december 30.**

A társaság alapítója jogosult a felügyelő bizottságot vagy annak egyes tagjait visszahívni és újraválasztani.

A felügyelő bizottság a társaság legfőbb szerve számára ellenőrzi a társaság ügyvezetését. A felügyelő bizottság a vezető tisztségviselőktől, illetve a társaság vezető állású munkavállalóitól felvilágosítást kérhet, a társaság könyveit és iratait megvizsgálhatja.

A felügyelő bizottság köteles megvizsgálni a társaság legfőbb szerve ülésének napirendjén szereplő valamennyi lényeges üzletpolitikai jelentést, valamint minden olyan előterjesztést, amely a társaság legfőbb szerve kizárólagos hatáskörébe tartozó ügyre vonatkozik. A beszámolóról és az adózott eredmény felhasználásáról a társaság legfőbb szerve csak a felügyelő bizottság írásbeli jelentésének birtokában határozhat.

Ha a felügyelő bizottság megítélése szerint az ügyvezetés tevékenysége jogszabályba, az alapító okiratba, illetve a társaság legfőbb szervének (alapító) határozataiba ütközik, vagy egyébként sérti a társaság vagy a tagok érdekeit, összehívja a társaság legfőbb szervének rendkívüli ülését, és javaslatot tesz annak napirendjére.

A felügyelő bizottság tagjai a társaság legfőbb szervének ülésén tanácskozási joggal vesznek részt.

Az alábbi jogügyletek érvényességéhez a felügyelő biztosság előzetes hozzájárulása szükséges kivéve, ha a döntés eleve az alapító kizárólagos hatáskörébe tartozik:

* minden olyan jogügylet, amely által a társaság garanciát, kezességet, váltótartozást és ezekhez hasonló
* elkötelezettség vállal,
* hitelfelvétel,
* bármely vagyontárgy elidegenítése,
* a Társaság megillető vagyoni értékű jog elidegenítése,
* előzőeken túl a Társaság vagyonának, vagyoni értékű jogának megterhelése.

A felügyelő bizottság testületként jár el. A felügyelő bizottság tagjai sorából elnököt választ. A felügyelő bizottság határozatképes, ha tagjainak legalább kétharmada jelen van, határozatát egyszerű szótöbbséggel hozza. Szavazategyenlőség esetén a felügyelő bizottság ismételt ülésen dönt.

A felügyelő bizottság tagjai személyesen kötelesek eljárni, képviseletnek nincs helye. A felügyelő bizottság tagját e minőségben a társaság tagjai, illetve munkáltatója nem utasíthatja.

A felügyelő bizottság üléseit az elnök hívja össze és vezeti. Az ülés összehívását - az ok és a cél megjelölésével - a felügyelő bizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a felügyelő bizottság ülésének harminc napon belüli időpontra történő összehívására. Ha az elnök a kérelemnek nem tesz eleget a tag maga jogosult az ülés összehívására.

A felügyelő bizottság egyebekben az ügyrendjét maga állapítja meg, amelyet a társaság legfőbb szerve hagy jóvá.

Ha a felügyelő bizottság tagjainak száma az Alapító Okiratban meghatározott létszám alá csökken, vagy nincs aki az ülését összehívja, az ügyvezető a felügyelő bizottság rendeltetésszerű működésének helyreállítása érdekében köteles az Alapítót értesíteni.

1. Könyvvizsgáló

Cégnév: **„GM-AUDIT” Kft**

Cégjegyzékszám: **20-09-066088**

Székhely: **8372 Cserszegtomaj, Balaton utca 16.**

A könyvvizsgálat elvégzéséért személyében felelős természetes személy neve:

**Vecsera Jánosné**

Kamarai nyilvántartási száma: **005861**

Lakcím: **8360 Keszthely, Pipacs utca 4.**

Helyettes könyvvizsgáló neve:

Lakcím:

A megbízatás kezdő időpontja: **2015. június 1.**

A megbízatás lejárta: **2020. május 31.**

A társaság a számviteli törvény szerinti beszámoló valódiságát és jogszabályszerűségét a könyvvizsgálóval köteles ellenőriztetni. A könyvvizsgáló véleményének meghallgatása nélkül a számviteli törvény szerinti beszámolóról az alapító nem hozhat döntést. Emellett a könyvvizsgáló az Alapító elé terjesztett minden lényeges üzleti jelentés köteles megvizsgálni abból a szempontból, hogy az a valós adatokat tartalmaz-e, illetve megfelel-e a jogszabályi előírásoknak.

A könyvvizsgáló betekinthet a társaság könyveibe, a vezető tisztségviselőtől, a felügyelő bizottság tagjaitól, illetve a társaság munkavállalóitól felvilágosítást kérhet, a társaság bankszámláját, pénztárát, értékpapír- és áruállományát, szerződéseit megvizsgálhatja. A könyvvizsgáló köteles a társaság ügyeivel kapcsolatos üzleti titkot megőrizni.

A könyvvizsgáló a társaság legfőbb szervének ülésén köteles részt venni. Ha ez szükséges a könyvvizsgálót tanácskozási joggal az ügyvezető szerv, illetve a felügyelő bizottság ülésére is meg lehet hívni, illetve a könyvvizsgáló maga is kezdeményezheti ezen üléseken való részvételét. Ez utóbbi esetben a könyvvizsgáló kérelme csak különösen indokolt esetben utasítható vissza.

Ha a könnyvizsgáló megállapítja, illetve egyéb tudomást szerez arról, hogy a társaság vagyonának jelentős mértékű csökkenése várható, illetve olyan tényt észlel, amely a vezető tisztségviselő vagy a felügyelő bizottság tagjainak a törvényben meghatározott felelősséget vonja maga után, köteles a társaság legfőbb szervének összehívását kéri. Ha a társaság legfőbb szervét nem hívják össze, vagy a legfőbb szerv a jogszabályok által megkívánt döntéseket nem hozza meg, a könyvvizsgáló köteles erről a törvényességi felügyeletet ellátó cégbíróságot értékesíteni.

1. A társaság megszűnése

A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg.

17. Egyéb rendelkezések

Azokban az esetekben, amikor a Polgári Törvénykönyvről szóló 2013. évi V. törvény (Ptk.) a társaságot kötelezi arra, hogy közleményt tegyen közzé, a társaság e kötelezettségének

1. **a Cégközlönyben**
2. a társaság honlapján tesz eleget.

A jelen alapító okiratban nem szabályozott kérdésekben a Ptk. rendelkezéseit kell alkalmazni.

Hévíz, 2017. január ….

***Hévíz Város Önkormányzat***

képv.: Papp Gábor polgármester

**A Társaság Alapítója**

Szerkesztette és ellenjegyezte:

Hévíz, 2017. január ...

Dr. Soós Csongor ügyvéd